### ANUNŢ

Direcția Municipală de Servicii Publice a Municipiului Călărași, cu sediul în Călărași, str. Varianta Nord, nr. 36 E, județul Călărași, organizează concurs pentru ocuparea unei funcții contractual vacante în conformitate cu prevederile H.G. nr. 1336/28.10.2022, după cum urmează:

**DENUMIREA POSTULUI**: Șofer

**NUMĂRUL POSTURILOR**: 1 post vacant

**NIVELUL POSTULUI**: funcție de execuție

**COMPARTIMENT**: Serviciul Pentru Gestionarea Câinilor Fără Stăpân

**DURATA TIMPULUI DE LUCRU**: 8 ore pe zi; 40 de ore pe săptămână

**PERIOADA**: nedeterminată

**Condițiile generale de participare** sunt cele prevăzute de art. 15 la H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Pentru a ocupa un post contractual vacant de șofer , candidații trebuie să îndeplinească următoarele condiții generale, conform art. 15 al Regulamentului-cadru aprobat prin Hotărârea Guvernului nr. 1336/28.10.2022:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condițiile specifice** necesare în vederea participării la concurs și a ocupării funcției contractuale stabilite pe baza atribuțiilor corespunzătoare postului sunt:

Studii: medii

Vechimea în muncă: 5 ani

Disponibilitate la program prelungit(sâmbăta și duminica, cu recuperare conform legii)

Permis de conducere categoria B.

**Pentru înscrierea la concurs candidații vor depune un dosar care va conține următoarele documente:**

a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) Curriculum Vitae, model comun european.

**Calendarul de desfăşurare a concursului:**

- data limită și ora până la care se pot depune dosarele de concurs:

candidații depun dosarul de concurs în termen de 10 zile lucrătoare de la data afișării anunțului pentru ocuparea postului vacant, respectiv în perioada 28.11.2024 - 12.12.2024 **,** ora 15.00, la sediulDirecției Municipale de Servicii Publice a Municipiului Călărași

- datele privind desfășurarea probelor de concurs:

**SELECTIA DOSARELOR**: în maxim 2 zile lucrătoare după expirarea termenului de depunere a dosarelor,

**- PROBA SCRISĂ** -20 DECEMBRIE 2024 ORA 1000,la sediul Direcției Municipală de Servicii Publice a Municipiului Călărași

**INTERVIUL**: 30 DECEMBRIE 2024 ORA 1000, la sediul Direcției Municipală de Servicii Publice a Municipiului Călărași

**BIBLIOGRAFIA**

**la concursul organizat în vederea ocupării postului vacant de Șofer**

* **LEGEA 258/2013 PENTRU MODIFICAREA ȘI COMPLETAREA OUG 155/2001 PRIVIND APROBAREA PROGRAMULUI DE GESTIONARE A CÂINILOR FĂRĂ STĂPÂN**;
* **LEGEA NR. 205/2004 PRIVIND PROTECȚIA ANIMALELOR REPUBLICATĂ 2014**;
* **HG 1059/2013 PENTRU APROBAREA NORMELEOR METODOLOGICE DE APLICARE A OUG 155/2001;**
* **OUG 195/2002 PRIVIND CIRCULAȚIA PE DRUMURILE PUBLICE;**
* **HCL.112/27.06.2023 REGULAMENTUL DE ORGANIZARE ȘI FUNCȚIONARE AL DIRECȚIEI MUNICIPALE DE SERVICII PUBLICE A MUNICIPIULUI CĂLĂRAȘI;**
* **HG.1391/2006 PENTRU APROBAREA REGULAMENTULUI DE APLICARE A  ORDONANȚEI DE URGENȚĂ A GUVERNULUI NR.195 /2002 PRIVIND CIRCULAȚIA PE DRUMURILE PUBLICE;**
* **OG. 2/2001 PRIVIND REGIMUL JURIDIC AL CONTRAVENȚIILOR.**

**TEMATICA**

**la concursul organizat în vederea ocupării postului vacant de Șofer**

* **LEGEA 258/2013 PENTRU MODIFICAREA ȘI COMPLETAREA OUG 155/2001 PRIVIND APROBAREA PROGRAMULUI DE GESTIONARE A CÂINILOR FĂRĂ STĂPÂN**;
* **LEGEA NR. 205/2004 PRIVIND PROTECȚIA ANIMALELOR REPUBLICATĂ 2014**;
* **HG 1059/2013 PENTRU APROBAREA NORMELEOR METODOLOGICE DE APLICARE A OUG 155/2001;**
* **OUG 195/2002 PRIVIND CIRCULAȚIA PE DRUMURILE PUBLICE;**
* **HCL.112/27.06.2023 REGULAMENTUL DE ORGANIZARE ȘI FUNCȚIONARE AL DIRECȚIEI MUNICIPALE DE SERVICII PUBLICE A MUNICIPIULUI CĂLĂRAȘI;**
* **HG.1391/2006 PENTRU APROBAREA REGULAMENTULUI DE APLICARE A  ORDONANȚEI DE URGENȚĂ A GUVERNULUI NR.195 /2002 PRIVIND CIRCULAȚIA PE DRUMURILE PUBLICE;**
* **OG. 2/2001 PRIVIND REGIMUL JURIDIC AL CONTRAVENȚIILOR**

Informații suplimentare se pot obține de la sediul instituției, de pe e-mail: [*dmspmc@primariacalarasi.ro*](mailto:dmspmc@primariacalarasi.ro) persoană de contact: Stan Liliana Simona funcția inspector de specialitate IA, având numărul de telefon 0242-313300